CELEX: 32009R0936
Language: sl
Date: 2009-10-07 00:00:00
Title: Uredba Komisije (ES) št. 936/2009 z dne 7. oktobra 2009 o uporabi sporazumov med Evropsko unijo in tretjimi državami o vzajemnem priznavanju nekaterih žganih pijač

8.10.2009   
            
            
               SL
            
            
               Uradni list Evropske unije
            
            
               L 264/5
            
         
      UREDBA KOMISIJE (ES) št. 936/2009
   z dne 7. oktobra 2009
   o uporabi sporazumov med Evropsko unijo in tretjimi državami o vzajemnem priznavanju nekaterih žganih pijač
   (kodificirana različica)
   KOMISIJA EVROPSKIH SKUPNOSTI JE
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (1) in zlasti člena 27 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1267/94 z dne 1. junija 1994 o uporabi sporazumov med Evropsko unijo in tretjimi državami o vzajemnem priznavanju posameznih žganih pijač (2) je bila bistveno spremenjena (3). Zaradi jasnosti in racionalnosti bi bilo treba navedeno uredbo kodificirati.
            
         
               (2)
            
            
               Evropska unija je z Združenimi državami Amerike sklenila sporazum v obliki izmenjave pisem in z Združenimi mehiškimi državami podpisala sporazum o vzajemnem priznavanju in zaščiti posameznih žganih pijač. Navedena sporazuma predvidevata v določenem času uporabo zakonov in drugih predpisov, potrebnih za izpolnitev obveznosti, določenih v navedenima sporazumoma. Za zagotovitev jamstev glede nadzora in zaščite za zadevne proizvode, je potrebno pripraviti seznam proizvodov, urejenih v sporazumih, ki jih je sklenila Evropska unija.
            
         
               (3)
            
            
               Ukrepi, predvideni v tej uredbi, so v skladu z mnenjem Odbora za žgane pijače –
            
         SPREJELA NASLEDNJO UREDBO:
   Člen 1
   1.   Poimenovanja proizvodov iz seznama v Prilogi I k tej uredbi s poreklom iz tretjih držav iz te priloge se lahko uporabljajo le za proizvode, proizvedene v skladu z zakoni in drugimi predpisi zadevnih tretjih držav.
   2.   Za proizvode iz odstavka 1 veljajo zaščitni in nadzorni ukrepi iz odstavka 1, člena 24 Uredbe (ES) št. 110/2008 pod pogoji, določenimi v sporazumu z zadevnimi tretjimi državami.
   Člen 2
   Uredba (ES) št. 1267/94 se razveljavi.
   Sklici na razveljavljeno uredbo, se upoštevajo kot sklici na to uredbo in se berejo v skladu s primerjalno tabelo v Prilogi III.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. oktobra 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 39, 13.2.2008, str. 16.
   
      (2)  UL L 138, 2.6.1994, str. 7.
   
      (3)  Glej Prilogo II.
   
      PRILOGA I
      
                  Poimenovanje proizvoda
               
               
                  Država porekla
               
            
                  Tennessee Whisky/Tennessee Whiskey
               
               
                  Združene države Amerike
               
            
                  Bourbon Whisky/Bourbon Whiskey/Bourbon kot opis za Bourbon Whiskey
               
               
                  Združene države Amerike
               
            
                  Tequila
               
               
                  Združene mehiške države
               
            
                  Mezcal
               
               
                  Združene mehiške države
               
            
   
      PRILOGA II
      
         Razveljavljena uredba s seznamom njenih zaporednih sprememb
      
      
                  Uredba Komisije (ES) št. 1267/94
               
               
                  (UL L 138, 2.6.1994, str. 7).
               
            
                  Uredba Komisije (ES) št. 1434/97
               
               
                  (UL L 196, 24.7.1997, str. 56).
               
            
   
      PRILOGA III
      
         Primerjalna tabela
      
      
                  Uredba (ES) št. 1267/94
               
               
                  Ta uredba
               
            
                  Člen 1
               
               
                  Člen 1
               
            
                  —
               
               
                  Člen 2
               
            
                  Člen 2
               
               
                  Člen 3
               
            
                  Priloga
               
               
                  Priloga I
               
            
                  —
               
               
                  Priloga II
               
            
                  —
               
               
                  Priloga III